Quan el cabdill de la Quarta Croada, el comte Teobald III de Xampanya, morí l'any 1201, Bonifaci fou escollit com a nou cabdill. Era un soldat experimentat i aquesta era una bona oportunitat per a recuperar la reputació del seu llinatge. Els Montferrat eren prou coneguts a l'Orient: el seu cosí Balduí i el seu germà Conrad havien estat reis de Jerusalem, i la seva cosina, Maria de Montferrat era l'hereva del regne. A més, un cosí de Bonifaci, Felip de Suàbia, estava casat amb Irene Àngel, filla del derrocat emperador romà d'Orient Isaac II Àngel.